
Λάρισα 14 Μαΐου 2020
ΔΕΛΤΙΟ ΤΥΠΟΥ
Συμμετοχή της Εφορείας Αρχαιοτήτων Λάρισας 
στον εορτασμό της Διεθνούς Ημέρας Μουσείων 2020
Η Εφορεία Αρχαιοτήτων Λάρισας, ανταποκρινόμενη στην πρόσκληση του Ελληνικού Τμήματος του ICOM, του κόμβου προβολής των πρωτοβουλιών των ελληνικών μουσείων, συμμετέχει και φέτος στον εορτασμό της Διεθνούς Ημέρας Μουσείων (18 Μαΐου). Λόγω των ιδιαίτερων συνθηκών που διαμορφώθηκαν τη φετινή χρονιά, εξαιτίας της πανδημίας του κορονοϊού, κι επειδή τα μουσεία της χώρας μας παραμένουν κλειστά έως τις 15 Ιουνίου, η Διεθνής Ημέρα Μουσείων 2020 θα γιορταστεί μέσα από ποικίλες ψηφιακές εφαρμογές και δράσεις, οι οποίες έχουν αναρτηθεί στην ιστοσελίδα του ICOM: 
http://icom-greece.mini.icom.museum/agenda/page/2/.
Το Διαχρονικό Μουσείο και η Εφορεία Αρχαιοτήτων Λάρισας συμμετέχουν στον ψηφιακό εορτασμό με την παρουσίαση του video «Πίσω από τις Πύλες – ΄Οψεις της Αρχαίας Κοινωνίας μέσα από το Διαχρονικό Μουσείο Λάρισας»: Πίσω από τις κλειστές πόρτες του μουσείου, Αρχαιολόγοι παρουσιάζουν επιλεγμένα αντικείμενα του Διαχρονικού Μουσείου, που αναδεικνύουν τις διαφορετικές όψεις στις κοινωνίες της αρχαιότητας. Ανάμεσά τους κινούνται μουσικοί που γεφυρώνουν τις διαφορετικές εποχές. Μπορείτε να το παρακολουθήσετε στη διεύθυνση:
https://www.youtube.com/watch?v=Q_CDtwA_d2w.

Το video είναι παραγωγή της Εφορείας Αρχαιοτήτων Λάρισας. Φιλική συμμετοχή: Σύγχρονο Ωδείο Λάρισας.

